વડોદરા: 2014ની લોકસભા ચૂંટણીમાં નરેન્દ્ર મોદીના પ્રસ્તાવક બનેલા અને વડોદરામાં ચાની કિટલી ચલાવતા કિરણ મહિડા વિધાનસભા ચૂંટણીને લઈને પણ ખાસ્સા ઉત્સાહિત છે. કિરણભાઈનું કહેવું છે કે, આ વખતે પણ ગુજરાતમાં ભાજપ જ જીતશે, અને વડોદરા જિલ્લાની તમામ 10 બેઠક પર પણ ગત ચૂંટણી જેવું જ પ્રદર્શન કરશે. પીએમ મોદીની કામગીરીથી પ્રભાવિત કિરણ મહિડાનું કહેવું છે કે, દેશમાં જે કામ આઝાદીના વર્ષો પછી પણ ન થઈ શક્યું તે છેલ્લા સાડા ત્રણ વર્ષમાં થયા છે.